CELEX: C2007/155/73
Language: el
Date: 2007-07-07 00:00:00
Title: Υπόθεση T-174/07: Προσφυγή της 21ης Μαΐου 2007 — Volkswagen AG κατά ΓΕΕΑ

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/40
            
         Προσφυγή της 21ης Μαΐου 2007 — Volkswagen AG κατά ΓΕΕΑ
   (Υπόθεση T-174/07)
   (2007/C 155/73)
   Γλώσσα διαδικασίας: η γερμανική
   Διάδικοι
   
      Προσφεύγουσα: Volkswagen AG (Wolfsburg, Γερμανία) (εκπρόσωπος: S. Risthaus, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 7ης Μαρτίου 2007 επί της υποθέσεως R 1479/2005-1, η οποία κοινοποιήθηκε στις 23 Μαρτίου 2007·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: το λεκτικό σήμα «TDI» για προϊόντα και υπηρεσίες των κλάσεων 4, 7 και 37 (αίτηση υπ' αριθ. 842 302).
   
      Απόφαση του εξεταστή: απόρριψη της αιτήσεως καταχωρίσεως.
   
      Απόφαση του τμήματος προσφυγών: απόρριψη της προσφυγής.
   Λόγοι ακυρώσεως:
   
               —
            
            
               Παράβαση του άρθρου 62, παράγραφος 2, του κανονισμού (ΕΚ) 40/94 (1), καθόσον η προσβαλλόμενη απόφαση δεν τήρησε την απόφαση του τέταρτου τμήματος προσφυγών της 12ης Μαΐου 2003 στην υπόθεση R 53/2002-4·
            
         
               —
            
            
               Παράβαση του άρθρου 74, παράγραφος 1, πρώτη φράση, του κανονισμού (ΕΚ) 40/94, καθόσον στην προσβαλλόμενη απόφαση δεν εξετάζονται, δεόντως και αυτεπαγγέλτως, πραγματικά περιστατικά·
            
         
               —
            
            
               Παράβαση του άρθρου 7, παράγραφος 1, στοιχείο β', του κανονισμού (ΕΚ) 40/94, καθόσον η προσβαλλόμενη απόφαση δέχεται την έλλειψη διακριτικού χαρακτήρα του κατατεθέντος σήματος·
            
         
               —
            
            
               Παράβαση του άρθρου 7, παράγραφος 1, στοιχείο γ', του κανονισμού (ΕΚ) 40/94, καθόσον η προσβαλλόμενη απόφαση δέχεται ότι το κατατεθέν σήμα έχει περιγραφικό χαρακτήρα·
            
         
               —
            
            
               Παράβαση του άρθρου 7, παράγραφος 3, του κανονισμού (ΕΚ) 40/94, καθόσον η προσβαλλόμενη απόφαση δέχεται ότι το κατατεθέν σήμα δεν απέκτησε διακριτικό χαρακτήρα από τη χρήση.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).